*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*249. számú előterjesztés*

Bátaszék Város Önkormányzat Képviselő-testületének 2018. október 31.-én

16,00 órakor megtartandó ülésére

*Tájékoztató a Pacsirta u., a József A. u. és a Kövesdi árok közötti terület használatáról szóló önk.-i határozat végrehajtásáról*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság 2018.10.30. |

***Tisztelt Képviselő-testület!***

Bátaszék Város Önkormányzat Képviselő-testülete a 93/2018.(III.28.) önkormányzati határozatával döntött a Pacsirta u., a József A. u. és a Kövesdi árok közötti önkormányzati terület szomszédos ingatlan tulajdonosok általi használatáról. Az ingatlanok természetbeli határait az árok karbantartás, védőmű kiépítés, illetve az esetleges árvíz elleni védekezéshez szükséges mértéknek megfelelően biztosítani kell. Valamennyi szomszédos ingatlan tulajdonos részére az elbontandó létesítmény megnevezésével értesítés került megküldésre. (27 db)

2018. október 17. napon helyszíni szemle került megtartásra fenti önk.-i határozatban foglaltak végrehajtásának ellenőrzése érdekében. Megállapítható, hogy az esetek többségében a kerítés és a melléképület nem került lebontásra, így a Kövesdi árok karbantartása, illetve védőmű kiépítése továbbra sem tud megvalósulni.

Három ingatlan tulajdonossal került megkötésre a használati szerződés, mely keretében művelhetik az önkormányzati ingatlan egy részét. Azonban tűrniük kell az árok karbantartás, védőmű kiépítés illetve az esetleges árvíz elleni védekezés során keletkező károkat.

Egy ingatlan tulajdonos írásban jelezte, hogy nem kívánja használni az eddig igénybe vett önkormányzati tulajdonú területet.

1. A kialakult használati viszonyok tudomásul vétele mellett a területet használókat értesíteni szükséges, hogy az árok karbantartása, vagy a nagyvíz esetén a parton történő védőmű kiépítése hiányából a területhasználó saját ingatlanában keletkező károk megtérítésért az Önkormányzat nem vállal felelősséget, illetve védekezés esetén okozott károkat nem téríti meg. (A határozati javaslat)
2. A Kövesdi árok karbantartás, illetve védőmű kiépítés érdekében továbbra is javasoljuk az eredeti állapot visszaállítását. Ennek érdekében kötelezni szükséges az érintett tulajdonosokat az épületek és a kerítések visszabontására 2018.12.31. nap póthatáridő tűzésével.

Ezzel egy időben tájékoztatás adás szükséges a várható jogkövetkezményről - a határ nap elmulasztása kapcsán. A 718/156 és 718/163 hrsz önkormányzati tulajdonú ingatlanok forgalomképtelen nemzeti törzsvagyon részét képezik. A 2011. évi CXCVI. törvény a nemzeti vagyonról 6. § (1) pontja a nemzeti törzsvagyon nem idegeníthető el, tehát nem birtokolható el. Mivel a jelenlegi állapot egy éven túl áll fenn, így az Önkormányzat polgári peres eljárás indításával szerezhet érvényt jogainak. (B határozati javaslat)

Az Előterjesztő az utóbbi megoldást tatja elfogadhatónak, ezzel együtt „B” határozati javaslat elfogadását támogatja.

Kérjük az előterjesztés megtárgyalását.

***„A” H a t á r o z a t i j a v a s l a t :***

***a Pacsirta u., József A. u. és a Kövesdi árok közötti terület használatára***

Bátaszék Város Önkormányzatának Képviselő-testülete a kialakult használati viszonyokat tudomásul veszi és változtatás nélkül elfogadja a területet használók értesítése mellett, azzal, hogy az árok karbantartása, vagy a nagyvíz esetén a parton történő védőmű kiépítése hiányából a területhasználó saját ingatlanában keletkező károk megtérítésért az Önkormányzat nem vállal felelősséget, illetve védekezés esetén okozott károkat nem téríti meg.

*Határidő:* 2018. november 15.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* ingatlantulajdonosok

Bátaszéki KÖH városüzemeltetési

iroda

***„B” H a t á r o z a t i j a v a s l a t :***

***a Pacsirta u., József A. u. és a Kövesdi árok közötti terület használatára***

Bátaszék Város Önkormányzatának Képviselő-testülete

1. úgy dönt, hogy az ingatlanok természetbeli határait a tulajdonviszonyoknak megfelelően kell biztosítani 2018.12.31. napig,
2. úgy dönt, hogy ha az ingatlanok természetbeli határai nem biztosítottak, akkor polgári peres eljárás indít a használóval szemben,

c) felhatalmazza a polgármestert az érintett ingatlantulajdonosoknak megküldésre kerülő értesítés aláírására.

Határidő: 2018. november 15.

Felelős: Kondriczné dr. Varga Erzsébet jegyző

(a határozat megküldéséért)

Határozatról értesül: ingatlantulajdonosok

Bátaszéki KÖH városüzemeltetési

iroda